Aleksander Aamodt Kilde

Aleksander Aamodt Kilde (født 1992) er en norsk alpinist som representerer Lommedalens Idrettslag. Han vant verdenscupen sammenlagt sesongen 2019/20. Under VM i alpint 2023 tok han sølv i utfor og super-G.

 Karriere 
Kilde var i ungdomsårene elev ved NTG-U, før han for alvor startet sin alpint-karriere på alpint-linjen på Dønski videregående skole i Bærum.

Kilde vant gullmedaljen i storslalåm i junior-VM i alpint 2013 i Québec i Canada. Resultatet kvalifiserte Kilde til det norske laget til verdenscupen for seniorutøvere.Dagbladet (25. februar 2013): Aamodt Kilde med VM-gull i storslalåm, hentet 8. juni 2013. Han vant også E-cupen sammenlagt i 2012/13 og ble tatt opp på World Cup-laget foran 2013/14-sesongen.

Han fikk sin første pallplassering i verdenscupen da han ble nummer tre i super-G i Val Gardena 18. desember 2015. Det ble tredobbelt norsk, Aksel Lund Svindal vant, og Kjetil Jansrud ble nummer to. Han vant sitt første verdenscuprenn da han vant utfor i Garmisch-Partenkirchen 30. januar 2016. Den 27. februar 2016 vant han sitt første super-G-renn i verdenscupen. I verdenscupavslutningen i St. Moritz i Sveits sikret han sammenlagtseieren i super-G-cupen for 2015/16-sesongen foran lagkameratene Jansrud og Svindal da han ble nummer to i avslutningsrennet bak sveitsiske Beat Feuz.

Sesongen 2019/20 knivet Kilde med Alexis Pinturault og Henrik Kristoffersen om sammenlagtseieren i verdenscupen. Da Kilde ble nummer to i utforrennet i Kvitfjell 7. mars, gikk han forbi Pinturault i sammendraget. Det skulle vise seg å bli det siste rennet denne sesongen. Super-G-rennet dagen etter ble kansellert på grunn av værforholdene, og rennene i Kranjska Gora og Cortina ble avlyst på grunn av koronavirusutbruddet.

Kilde vant bronsemedalje i super-G og sølv i kombinasjonen under vinter-olympiaden i Beijing 2022. Kilde vant sju renn i verdenscupen 2021/22, fire i super-G og tre i utfor, deriblant utfor både under Lauberhornrennene i Wengen og Hahnenkammrennene i Kitzbühel. Kilde vant både utfor- og super-G-cupen denne sesongen.

I 2023-24-sesongen fikk han to andreplasser i verdenscupen i utfor før jul, og han fikk også flere pallplasser i januar 2024. Den 14. januar 2024 kjørte han ut i utforrennet i Wengen, og skadet skulderen og leggen, og mistet resten av denne sesongen og påfølgende sesong.NRK.no - Landslagslege bekrefter til NRK: Kilde mister resten av sesongen, besøkt 14. januar 2024.

Først etter 684 dager gjorde han comeback etter skaden, i Copper Mountain i USA.

 Privat 
Kilde er kjærest med den amerikanske alpinisten Mikaela Shiffrin.

Han regnes som en av Norges fysisk sterkeste idrettsutøvere.

Han er ikke i slekt med Kjetil André Aamodt.NRK (21. oktober 2012) 

 Verdensmesterskap 
KonkurranseUtforSuper-GStorslalåmSlalåmKombinasjonLagkonkurranse  2015 Beaver Creek 26.-plass 19.-plass — — 8.-plass —  2017 St. Moritz 6.-plass 4.-plass Fullførte ikke — 4.-plass 5.-plass  2019 Åre 8.-plass 24.-plass Fullførte ikke — 22.-plass  —  2023 Courchevel Sølv Sølv — — Fullførte ikke  —

 Olympiske leker 
KonkurranseUtforSuper-GStorslalåmSlalåmKombinasjonLagkonkurranse 2014 Sotsji Fullførte ikke  13.-plass — — Fullførte ikke 2018 Pyeongchang 15.-plass 13.-plass Fullførte ikke — 21.-plass — 2022 Beijing 5.-plassBronse — — Sølv —

 Verdenscupoversikt 
 Titler 
100pxSesongDisiplin 2015/16  Super-G2019/20 Sammenlagt 2021/22  Super-G 2021/22  Utfor 2022/23  Utfor

 Podium 
 21 seire – (12 i utfor, 9 i super-G)
 46 pallplasseringer – (23 super-G, 19 utfor, 3 kombinasjon, 1 storslalåm)
per 12. januar 2024
 Sesong Dato Sted Øvelse Plass2015/16 18. desember 2015  Val Gardena, Italia  Super-G  3.30. januar 2016  Garmisch-Partenkirchen, Tyskland  Utfor  1.27. februar 2016  Hinterstoder, Østerrike  Super-G  1.17. mars 2016  St. Moritz, Sveits  Super-G  2.2016/17 16. desember 2016  Val Gardena, Italia   Super-G  2.29. desember 2016  Santa Caterina di Valfurva, Italia   Kombinasjon  3.16. mars 2017  Aspen, Colorado, USA   Super-G  3.2018/191. desember 2018  Beaver Creek, Colorado, USA   Super-G  3.15. desember 2018  Val Gardena, Italia Utfor  1.29. desember 2018  Bormio, ItaliaSuper-G3.19. januar 2019  Wengen, SveitsUtfor3.2019/206. desember 2019  Beaver Creek, Colorado, USA   Super-G  2.29. desember 2019  Bormio, ItaliaKombinasjon 2.24. januar 2020  Kitzbühel, ØsterrikeSuper-G 2.1. februar 2020  Garmisch-Partenkirchen, TysklandUtfor 2.14. februar 2020  Saalbach-Hinterglemm, Østerrike Super-G  1.1. mars 2020  Hinterstoder, ØsterrikeKombinasjon  3.7. mars 2020  Kvitfjell, Norge Utfor 2.2020/2118. desember 2020  Gherdëina, Italia Super-G 1.19. desember 2020  Gherdëina, Italia Utfor 1.2021/223. desember 2021  Beaver Creek, USA Super-G 1.4. desember 2021  Beaver Creek, USA Utfor 1.17. desember 2021  Val Gardena, Italia  Super-G  1.29. desember 2021  Bormio, Italia  Super-G  1.13. januar 2022  Wengen, Sveits  Super-G  2.14. januar 2022  Wengen, Sveits Utfor 1.21. januar 2022  Kitzbühel, Østerrike Utfor 1.5. mars 2022  Kvitfjell, Norge Utfor 2.6. mars 2022  Kvitfjell, Norge Super-G 1.2022/2326. november 2022  Lake Louise, Canada Utfor 1.27. november 2022  Lake Louise, Canada  Super-G  2.3. desember 2022  Beaver Creek, USA  Utfor  1.4. desember 2022  Beaver Creek, USA  Super-G  1.17. desember 2022  Val Gardena, Italia  Utfor  1.28. desember 2022  Bormio, Italia  Utfor  3.13. januar 2023  Wengen, Sveits  Super-G  1.14. januar 2023  Wengen, Sveits  Utfor  1.21. januar 2023  Kitzbühel, Østerrike  Utfor  1.28. januar 2023 Cortina, Italia  Super-G  2.4. mars 2023  Aspen, USA  Utfor  1.5. mars 2023 Aspen, USA  Super-G  3.16. mars 2023 Soldeu, Andorra  Super-G  3.2023/2416. desember 2023  Val Gardena, Italia  Utfor  2. 6. januar 2024  Adelboden, Sveits  Storslalåm  2. 11. januar 2024  Wengen, Sveits  Utfor  3. 12. januar 2024  Wengen, Sveits  Super-G  3.

 Referanser 

 Eksterne lenker 


Kategori:Personer fra Bærum kommune
Kategori:Norske alpinister
Kategori:Juniorverdensmestre i alpint
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Deltakere for Norge under Vinter-OL 2014
Kategori:Alpinister under Vinter-OL 2014
Kategori:Deltakere for Norge under VM i alpint 2015
Kategori:Deltakere for Norge under VM i alpint 2017
Kategori:Deltakere for Norge under Vinter-OL 2018
Kategori:Alpinister under Vinter-OL 2018
Kategori:Deltakere for Norge under VM i alpint 2019
Kategori:Deltakere for Norge under Vinter-OL 2022
Kategori:Alpinister under Vinter-OL 2022
Kategori:Medaljevinnere under Vinter-OL 2022
Kategori:Norgesmestere i alpint
Kategori:Deltakere for Norge under VM i alpint 2023